Ελισάβετ Ιουλιανή του Σλέσβιχ-Χόλσταϊν-Σόντερμπουργκ-Νόρμπουργκ

Η Ελισάβετ-Ιουλιανή, γερμ.: Elisabeth Juliane of Schleswig-Holstein-Sonderburg-Norburg (24 Μαΐου 1634 - 4 Φεβρουαρίου 1704) ήταν Δανή πριγκίπισσα, μέλος του Οίκου του Σλέσβιχ-Χόλσταϊν-Σόντερμπουργκ από τη γέννηση, και με τον γάμο της έγινε δούκισσα του Μπράουνσβαϊγκ-Βόλφενμπυτελ. 

 Βιογραφία 
Γεννήθηκε στο Nόρμποyργκ ως η μεγαλύτερη κόρη του Φρειδερίκου δούκα της Σλέσβιχ-Χόλσταϊν-Σόντερμπουργκ-Νόρμπουργк και της δεύτερης συζύγου του Ελεονώρας του Άνχαλτ-Τσερμπστ. Οι γονείς τού πατέρα της ήταν ο Ιωάννης Β΄ ́ δούκας του Σλέσβιχ-Χόλσταϊν-Σόντερμπουργκ και η Ελισάβετ του Μπράουνσβαϊγκ-Γκρουμπενχάγκεν. Οι γονείς της μητέρας της ήταν ο Ροδόλφος πρίγκιπας του Άνχαλτ-Τσερμπστ (1576-1621) και η Δωροθέα-Χέντβιχ του Μπράουνσβαϊγκ-Βόλφενμπυτελ (1587-1609).

Μαζί με τον σύζυγό της ίδρυσε ένα μοναστήρι για ευγενείς γυναίκες στο Κάστρο Ζάλτσνταλουμ το 1699, και στη συνέχεια επέλεξε η ίδια τις πρώτες μοναχές γυναίκες της μονής. 

Η Ελισάβετ-Ιουλιανή απεβίωσε στο Ζάλτσνταλουμ στις 4 Φεβρουαρίου 1704, και τάφηκε στην κρύπτη του Βόλφενμπυτελ, στη Mαρίενκιρχ του Βολφεμπύτελ.

 Οικογένεια 
Στις 17 Αυγούστου 1656 η Ελισάβετ-Ιουλιανή παντρεύτηκε τον εξάδελφό της Αντώνιο-Ούλριχ πρίγκιπα του Βόλφενμπυτελ. Είχαν 13 παιδιά, επτά από τα οποία έφτασαν στην ενηλικίωση:

 Αυγούστος-Φρειδερίκος (1657-1676) 
 Ελισάβετ-Ελεονώρα-Σοφία (1658-1729), παντρεύτηκε πρώτα τον Ιωάννη-Γεώργιο δούκα του Μεκλεμβούργου-Μίροβ και μετά τον Βερνάρδο Α΄ δούκα της Σαξονίας-Μάινινγκεν.
 Άννα-Σοφία (1659-1742), παντρεύτηκε τον Κάρολο-Γουσταύο πρίγκιπα του Μπάντεν-Ντούρλαχ.
 Λεοπόλδος-Αύγουστος (1661-1662), απεβ. 1 έτους.
 Αύγουστος Γουλιέλμος (1662-1731), δούκας του Μπράουνσβαϊγκ-Βόλφενμπυτελ. 
 Αύγουστος-Ερρίκος (1663-1664), απεβ. 1 έτους.
 Αύγουστος-Κάρολος (1664-1664), απεβ. 1 έτους.
 Αύγουστος-Φραγκίσκος (1665-1666), απεβ. 1 έτους.
 Αυγούστα Δωροθέα (1666-1751), παντρεύτηκε τον Αντώνιο-Γκύντερ Β΄ κόμη του Σβάρτσμπουργκ-Ζόντερσχαουζεν-Άρνστατ]
 Αμαλία (1668-1668), απεβ. νήπιο.
 Ερριέττα-Κριστίνα, ηγουμένη του Γκάντερσχαϊμ (1669-1753).
 Λουδοβίκος Ροδόλφος (1671-1735), δούκας του Μπράουνσβαϊγκ-Βόλφενμπυτελ.
 Σίβυλλα-Ούρσουλα (1672-1673), απεβ. 1 έτους.

Η Ελισάβετ-Ιουλιανή υπέστη επίσης τέσσερις αποβολές:
 Μία κόρη (1660).
 Μία κόρη (1667).
 Ένας γιος (1670).
 Ένας γιος (1674).

 Αναφορές 

Κατηγορία:Οίκος του Σλέσβιχ-Χόλσταϊν-Σόντερμπουργκ